Obama na samitu NATO-a
Učesnici samita će u petak i subotu razgovarati o napretku koalicionih snaga u Avganistanu, odnosima sa Rusijom i o budućnosti Alijanse
Nedavni izbori u Sjedinjenim Državama će možda biti vruća tema u Lisabonu, mada američka politika nije na dnevnom redu. „ Džejms Goldgajer, profesor političkih nauka na Univerzitetu „Džordž Vašington“, kaže da se lideri, koji održavaju sastanak u Lisabonu, možda pitaju da li će veliki gubitak koji je pretrpela stranka predsednika Obame na srednjoročnim izborima oslabiti njegov uticaj u svetskoj politici. „ Medjutim, Majkl O'Henlon, viši saradnik Instituta „Brukings“, u Vašingtonu, smatra da je predsednik Obama i dalje moćan lider kada je reč o globalnim temama. Na dnevnom redu samita NATO-a biće rat u Avganistanu. Zvaničnici Bele kuće ističu da predsednik Obama i dalje planira da počne da povlači američke snage jula 2011, ali je naglasak nedavno prebačen na predaju odbrane te zemlje Avganistancima 2014. Ruski predsednik Dmitrij Medvedev će se u Lisabonu sastati sa liderima NATO-a i gotovo je izvesno da će razgovarati i o Avganistanu. Majkl O'Henlon kaže da Moskva već pomaže NATO-u na mnogo načina, kao što je dozvola za snabdevanje koalicionih snaga preko Rusije i njenih centralnoazijskih saveznica. Učešće Medvedeva na sastancima NATO-a će biti prilika za poboljšanje odnosa NATO – Rusija, poput nedavnog „resetovanja“ američko-ruskih veza. Na umu predsednika Obame i Medvedeva, kao i drugih lidera NATO-a, biće raketna odbrana. Rusija se protivi planu za raketnu odbranu koji je razradila administracija predsednika Buša. Taj raketni štit je trebalo da bude stacioniran u Poljskoj i Češkoj. Obamina administracija je izmenila taj predlog i usmerila ga na nuklearnu opasnost od Irana. Džejms Goldgajer kaže da se Obama nada da će njegov ruski kolega u tom pogledu saradjivati sa Alijansom. Lideri NATO-a će razmotriti i novi strateški koncept koji treba da vodi misiju Severnoatlanskog saveza. Taj koncept treba da poveća fleksibilnost NATO-a, da bi mogao da uzvrati na nove opasnosti kao što su sajber napadi i terorizam. Predsednik Obama će tekođe - pre povratka u Vašington - razgovarati sa liderima Evropske unije o ekonomji.